CELEX: 32004D0831
Language: lt
Date: 1102032000000
Title: 2004/831/EB: 2004 m. gruodžio 3 d. Komisijos sprendimas, iš dalies keičiantis Sprendimą 2003/526/EB dėl apsaugos priemonių prieš klasikinį kiaulių marą Šiaurės Reino–Vestfalijos žemėje Vokietijoje ir Slovakijoje (pranešta dokumentu Nr. K(2004) 4506)Tekstas svarbus EEE

4.12.2004   
            
            
               LT
            
            
               Europos Sąjungos oficialusis leidinys
            
            
               L 359/61
            
         
      KOMISIJOS SPRENDIMAS
   
   2004 m. gruodžio 3 d.
   iš dalies keičiantis Sprendimą 2003/526/EB dėl apsaugos priemonių prieš klasikinį kiaulių marą Šiaurės Reino–Vestfalijos žemėje Vokietijoje ir Slovakijoje
   (pranešta dokumentu Nr. K(2004) 4506)
   (Tekstas svarbus EEE)
   (2004/831/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (1), ypač į jos 10 straipsnio 4 dalį,
   kadangi:
   
               (1)
            
            
               Reaguodama į klasikinio kiaulių maro protrūkį tam tikrose valstybėse narėse, Komisija 2003 m. liepos 18 d. priėmė Sprendimą 2003/526/EB dėl apsaugos priemonių prieš klasikinį kiaulių marą kai kuriose Europos Sąjungos šalyse (2). Sprendimu nustatytos papildomos šios ligos kontrolės priemonės.
            
         
               (2)
            
            
               Padėtis dėl klasikinio kiaulių maro Šiaurės Reino–Vestfalijos žemėje Vokietijoje žymiai pagerėjo. Todėl Sprendimu 2003/526/EB nustatytų priemonių Šiaurės Reino–Vestfalijos žemėje toliau taikyti nereikia.
            
         
               (3)
            
            
               Neseniai buvo aptikti klasikinio kiaulių maro atvejai pas sulaukėjusias kiaules Slovakijoje Veľký Krtíš regione, kuriame ši liga anksčiau nebuvo pastebėta. Todėl Sprendimas 2003/526/EB turi būti iš dalies pakeistas, atsižvelgiant į epidemiologinę padėtį šioje valstybėje narėje.
            
         
               (4)
            
            
               Atsižvelgiant į bendrą padėtį, susijusią su klasikiniu kiaulių maru Prancūzijoje, Vokietijoje ir Liuksemburge, tikslinga pratęsti Sprendimo 2003/526/EB galiojimą.
            
         
               (5)
            
            
               Todėl Sprendimas 2003/526/EB turėtų būti atitinkamai iš dalies pakeistas.
            
         
               (6)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 2003/526/EB iš dalies keičiamas taip:
   
               1)
            
            
               11 straipsnyje „2004 m. spalio 31 d.“ pakeičiama „2005 m. balandžio 30 d.“;
            
         
               2)
            
            
               Sprendimo 2003/526/EB priedas iš dalies keičiamas taip:
               
                           —
                        
                        
                           I dalies 1 punkto A papunktis panaikinamas,
                        
                     
                           —
                        
                        
                           II dalis pakeičiama taip:
                           
                              „Slovakijos sritys, nurodytos 2, 3, 5, 7 ir 8 straipsniuose:
                              Trnava (įskaitant Piešťany, Hlohovec ir Trnava rajonus); Levice (įskaitant Levice rajoną); Nitra (įskaitant Nitra ir Zlaté Moravce rajonus); Topoľčany (įskaitant Topoľčany rajoną); Nové Mesto nad Váhom (įskaitant Nové Mesto nad Váhom rajoną); Trenčín (įskaitant Trenčín ir Bánovce nad Bebravou rajonus) Prievidza (įskaitant Prievidza ir Partizánske rajonus); Púchov (įskaitant Púchov ir Ilava rajonus); Žiar nad Hronom (įskaitant Žiar nad Hronom, Žarnovica ir Banská Štiavnica rajonus); Zvolen (įskaitant Zvolen ir Detva rajonus); Banská Bystrica (įskaitant Banská Bystrica ir Brezno rajonus); Lučenec (įskaitant Lučenec ir Poltár rajonus); Veľký Krtíš rajoninės Maisto ir veterinarinės tarnybos.“
                           
                        
                     
         2 straipsnis
   Šis sprendimas skirtas valstybėms narėms.
   
      Priimta Briuselyje, 2004 m. gruodžio 3 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 224, 1990 8 18, p. 29. Direktyva su paskutiniais pakeitimais, padarytais Europos Parlamento ir Tarybos direktyva 2002/33/EB (OL L 315, 2002 11 19, p. 14).
   
      (2)  OL L 183, 2003 7 22, p. 46. Sprendimas su paskutiniais pakeitimais, padarytais Sprendimu 2004/625/EB (OL L 280, 2004 8 31, p. 36).